ભારતમાં હાલ ચારે તરફ ભગવો લહેરાઇ રહ્યો છે. ગુજરાત અને હિમાચલ પ્રદેશની ચૂંટણીમાં ભાજપની જીત બાદ હવે તે 2019માં આવનારી લોકસભાની ચૂંટણીની તૈયારીમાં લાગી ગયું છે. આ સમયે રજનીકાંતની રાજકારણમાં એન્ટ્રી તેમના માટે ફાયદાકારક રહી શકે છે. રાજનૈતિક તજજ્ઞોનું માનીએ તો નરેન્દ્ર મોદી અને અમિત શાહને રજનીકાંતના ઘણા ખાસ માનવામાં આવે છે. જો રજનીકાંત તમિલનાડુમાં પોતાના નવા પક્ષની શરૂઆત કરે તો તેમાં પણ ભાજપને ફાયદો જ છે. જયલલિતાના ગઢમાં ભાજપની સરકાર બનાવવી મુશ્કેલ હતી. અહીં રાજ્યમાં મોટા ભાગે તેની સ્થાનિક પક્ષને લોકો વધારે પસંદ કરે છે અને રજનીકાંત ભાજપ અને ત્યાંની સ્થાનિક પાર્ટી વચ્ચેની ખૂટતી કડી પુર્ણ કરે એવી શક્યતા છે.